ทองปิดพุ่ง 12 ดอลล์
สัญญาทองคำตลาดนิวยอร์กปิดพุ่งขึ้นเหนือระดับ 1,600 ดอลลาร์/ออนซ์เหตุวิตกเศรษฐกิจไซปรัสหนุนแรงซื้อทอง
19 มี.ค. 2556

สัญญาทองคำตลาดนิวยอร์กปิดพุ่งขึ้นเหนือระดับ 1,600 ดอลลาร์/ออนซ์เหตุวิตกเศรษฐกิจไซปรัสหนุนแรงซื้อทอง
สัญญาทองคำตลาด COMEX (Commodity Exchange) ส่งมอบเดือนเม.ย.พุ่งขึ้น 12 ดอลลาร์ หรือ 0.75% ปิดที่ 1,604.6 ดอลลาร์/ออนซ์  ซึ่งเป็นระดับสูงสุดนับตั้งแต่วันที่ 26 ก.พ.
สัญญาทองคำพุ่งขึ้นเหนือระดับ 1,600 ดอลลาร์/ออนซ์ เนื่องจากความวิตกกังวลที่ว่าวิกฤตหนี้ยุโรประลอกใหม่อาจทวีความรุนแรงมากขึ้นหลังจากมีรายงานว่ารัฐบาลไซปรัสจะเรียกเก็บภาษีจากผู้ฝากเงินในธนาคาร ตามแผนการรับความช่วยเหลือด้านการเงิน
รัฐสภาของไซปรัสประกาศเลื่อนการประชุมพิจารณาร่างกฎหมายในการกำหนดมาตรการภาษีแบบครั้งเดียว (one-off) สำหรับเงินฝากธนาคารที่มีการประกาศในช่วงสุดสัปดาห์ ออกไปเป็นช่วงเย็นวันอังคาร ตามเวลาท้องถิ่น